  Туспуктэм: vk.com (Андрей Иванов) Майя Бывальцева Дэбес ёросысь Бадӟым Кизьна гуртын улӥсьёс ас кужыменызы ошмессэс утялтӥзы но чебер шутэтскон инты лэсьтӥзы. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Чылкыт вуэн ошмес котырез умоятон ужпумез гурт кенешын эскеризы, кулэ коньдон люказы, интыысь кивалтӥсьёс ужкагазъёс лэсьтыны юрттӥзы. Нырысь ик подрядчик вуж писпуосты утялтӥз, сюресъёсты сузяз. Собере шутэтскыны лапас, ӟусъёс пуктӥзы, пыдын ветлон сюресэз брусчаткаен шобыртӥзы, ву басьтон интыез умоятӥзы. Тодэ вайытом, Глаз ёросысь Кечпигуртын, калык кичӧлтэмъя, Инмар-Анайлэн вордскемезлы сӥзем черк огъет лэсьто. Тегъёс: Удмуртия Дэбес умоятон  